Mõttekäik on järgmine: Angus ütleb, et nad olevat saadetud kuninga poolt Macbethile tänu üle andma, ühtlasi kutsudes teda kuninga ette, kuna nende ülesandeks ei olevat sugugi tuua ta kangelastegude väärilist autasu. Ross jätkab sama mõtet, öeldes, et kuningas olevat vaid suurema tulevase au käsirahana nimetanud Macbethi taani Cawdoriks. Nähtavasti ei tärganud tõlkijal meelde, et earnest ei ole mitte üksi "tõsine", vaid see sõna veel praeguseski inglise keeles tähendab käsiraha (money paid as instalment, esvp.  to confirm contract etc.).